Joachim Murat, naixito de la Bastida Fortunièra (Òlt, Occitania) o 25 de marzo de 1767 y muerto en Pizzo (reino de Nápols, hue Italia) o 13 d'octubre de 1815, estió un melitar francés, qui prencipió a suya carrera melitar en l'Exercito francés en 1787 mientres o Reino de Francia y la continó con o Reino d'os Franceses, a Primera Republica Francesa, y o Primer Imperio Francés, partecipando en as Guerras revolucionarias francesas y en as Guerras napolionicas y plegando a o ran de Mariscal de l'Imperio. Entre d'atras recompensas, Napolión Bonaparte (o suyo conyato, en estar casato Murat con Carolina Bonaparte, chirmana de Napolión) lo nombró Gran Duque de Berg y Kleves y Rei de Nápols. Morió afusilato en estar redotato quan tentaba de reconquerir a cadiera reyal de Nápols.